**Adu-ţi aminte!...**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adu-ţi aminte!...

Motto:

Biblia - Cuprinde Eclesiastul 12-

Adu-ţi aminte, întotdeauna

De Domnul, Făcătorul tău,

Ce-n cuvânt a strâns ţărâna

Spre-aţi face ochiul şi mâna

Întocmai, după chipul Său!

În zilele dragi, din tinereţe

Când eşti şi tânăr şi frumos,

Ascultă îndemuri şi poveţe

Spre-a le privi în multe feţe

Ce îţi vor fi, de mult folos!

...Pân-ce n-apar zilele rele,

Până cand anii, nu sosesc,

Cu timpuri grele de veghere

Când atunci ,,nici-o plăcere’’

În ei, vei zice: ,,nu găsesc!’’

...Până nu cade întunecare

Peste-a luminii lună... stele,

Şi nu se-ntinde peste soare

Temuta neagră destrămare

Perdeaua ceţii, cu zăbrele.

...Şi până nu se întorc norii

Îndată straşnic după ploaie,

Şi până nu se sfârşesc zorii

Şi încep să tremure uşiorii,

Şi cele tari, să se-ncovoaie.

Până nu se-opreşte moara

Căci cei ce macină-s puţini,

Şi până când nu vine seara

Când făpturile-s ca ceara...

Când toţi îţi pare ca străini.

Până când, nu se întunecă

Cei ce privesc pe ferestre,

Şi când spre seară alunecă

În gol, ţinut de-o mânecă

Încet în sunet de orchestre.

...Şi până încă nu se închid

De din spre uliţă spre-afară,

Acele porţi, cari se deschid

Tot socotind un câmp arid

Şi timpul în ani, îl măsoară.

Când şi-uruitul morii scade

Şi-abia... un glas de ciripit,

Al unei păsări, ce trist cade

Jos, sub ale bolţilor arcade

Jelindu-şi, nefericitul sfârşit.

Pân-ce glasuri de cântăreţe

Se-aude-n jalnic ton rostit

Şi-abia cunoşti atâtea feţe

Ce nu mai ştiu să dea bineţe

Când dor îţi este, de privit.

Ţi-e frică de orice-nălţime,

Te sperii şi de orice drum,

Fiindcă-ai uitat de isteţime

Destoinicii fiind mai puţine

Căci nu mai ai puteri acum.

Până migdalul nu-nfloreşte

Şi perii albi nu umple capul,

Când de-abia se mai târăşte

Şi făr-să vrea se prăvăleşte

Lăcusta, de-a berbeleacul.

...Şi până poftele, nu-ţi trec

Căci omul iată se îndreaptă,

Spre casa sa, unde-l petrec

Mulţi bocitori, care se-ntrec

Şi pe la porţi, ei îl aşteaptă.

...Până nu-ncepe a se rupe

Funia cea scumpă de argint,

Şi până nu se sfarmă-n cupe

Şi să-nceapă, a se-ntrerupe

Vasul, în străluciri de iacint.

Pân-ce găleata nu se sparge

Aducând apă, în drumul ei,

Din lipsa putredelor doage,

Şi pân-ce roata nu mai trage

Din puţ, scoţând apă să bei.

...Şi până nu, iar se va face

Ţărâna, în reavănul pământ,

Căci viaţa are-ale ei soroace

Şi duhul din nou s-o-ntoarce

La Dumnezeu, în cerul sfânt.

...Căci totul e deşertăciune!

Şi dac-ai vrea să întocmeşti,

Multe cărţi, cu înţelepciune

Pentru-umple-ntreaga lume

Tot n-ai putea sa isprăveşti.

Chiar şi înţeleptele cuvinte

Oricât vor fi, de cercetate,

Şi pe deplin de-ar fi vestite

În tot pământul spre-auzite

Nu au valoare, nepăstrate!

Să ascultăm dar încheierea

La tot ce-a fost, învăţătură:

De Dumnezeu, fie temerea,

De vrem cumva concilierea,

Poruncile, s-avem măsură!

Căci Dumnezeu la judecată

Va-mplini clar Cuvântul Său,

Pentru-a traduce orice faptă

Spre a da, răsplată dreaptă

În ce-i ascuns, bine sau rău.

Flavius Laurian Duverna

21 noiembrie 2007